Държавен вестник, бр. 101, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  101
НАРОДНО СЪБРАНИЕ
РЕШЕНИЕ
за допълнение на Правилника за организаци-
ята и дейността на Народното събрание (обн.,
ДВ, бр. 69 от 2005 г.; изм. и доп., бр. 74 от 2005 г.)
Народното събрание на основание чл. 86,
ал. 1 от Конституцията на Република България
и § 1, ал. 1 от допълнителните разпоредби на
Правилника за организацията и дейността на
Народното събрание
Р Е Ш И :
Параграф единствен. В Правилника за ор-
ганизацията и дейността на Народното събра-
ние се създава преходна разпоредба:
“Преходна разпоредба
§ 5а. (1) Народното събрание избира от своя
състав 18 членове на Европейския парламент
от Република България, като прилага принци-
па на пропорционално представителство на
парламентарните групи.
(2) Членовете на Европейския парламент по
ал. 1 се избират по предложение на парламен-
тарните групи с явно гласуване и в цялост.
(3) Членовете на Европейския парламент по
ал. 1 се избират за срок от 1 януари 2007 г. до
провеждането на първите преки избори за чле-
нове на Европейския парламент. За този срок
те изпълняват пълномощията си и на народни
представители.
(4) Членовете на Европейския парламент по
ал. 1 продължават да получават само месечно-
то си възнаграждение като народни представи-
тели, определяно по чл. 3, 4 и 5 от Финансовите
правила по бюджета на Народното събрание—
Приложение към Правилника за организация-
та и дейността на Народното събрание.”
Решението е прието от 40-то Народно съб-
рание на 8 декември 2006 г. и е подпечатано с
официалния печат на Народното събрание.
Председател на Народното събрание:
Георги Пирински
ДЕКЛАРАЦИЯ
на Народното събрание на Република Бълга-
рия относно кампанията на Съвета на Европа
“Парламентаристи, обединени в борбата сре-
щу насилието над жени, включително домаш-
ното насилие” 2006—2008 г.
Един от основните принципи на демократич-
ното общество е защитата на правата и свободи-
те на личността. Борбата срещу насилието, вклю-
чително домашното насилие срещу жени, като
един от аспектите на защитата на човешките
права, е във фокуса на дейността на Парламен-
тарната асамблея на Съвета на Европа и се пре-
връща във важен приоритет за националните пар-
ламенти. Жените и децата, като най-засегнати
от различните актове на насилие, се нуждаят от
защита чрез активни политики и действия.
Ние, народните представители от 40-то На-
родно събрание на Република България, като:
Отчитаме нашата отговорност за противо-
действие на насилието от всякакъв характер,
защото то не познава граници по територия,
възраст, етнически произход, пол и религия и
нанася огромни морални, физически, психичес-
ки щети на гражданите;
Потвърждаваме, че борбата срещу насили-
ето над жени, включително домашното наси-
лие, ще бъде сред приоритетите на нашата за-
конодателна и контролна дейност с оглед из-
граждането на по-справедливо и цивилизова-
но общество,
З А Я В Я В А М Е :
Подкрепяме кампанията на Съвета на Евро-
па “Парламентаристи, обединени в борбата
срещу насилието над жени, включително до-
машното насилие” 2006—2008 г.;
Ще съдействаме на всички органи на дър-
жавната власт и неправителствените организа-
ции за провеждане на активна информационна
кампания по проблемите на насилието над
жените, както и за създаване на нулева толе-
рантност към неговите форми;
Ще създадем чрез законодателни инициа-
тиви условия за ефективна борба срещу из-
вършителите на насилие и възможности за
прилагане на положителни практики, в това
число в партньорски отношения със страните
на Съвета на Европа.
Декларацията е приета от 40-то Народно
събрание на 8 декември 2006 г. и е подпечатана
с официалния печат на Народното събрание.
Председател на Народното събрание:
Георги Пирински
76310
ОФИЦИАЛЕН РАЗДЕЛ
ПРЕЗИДЕНТ
НА РЕПУБЛИКАТА
УКАЗ № 468
На основание чл. 98, т. 6 от Конституцията
на Република България
П О С Т А Н О В Я В А М :
Назначавам Кирил Георгиев Коцалиев—
извънреден и пълномощен посланик на Репуб-
лика България в Боливарска република Вене-
цуела, и за извънреден и пълномощен посланик
на Република България в Република Колумбия.
Изпълнението на указа възлагам на минис-
търа на външните работи.
Издаден в София на 30 ноември 2006 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
76128